recursal/SuperWikiNEXT-32B huggingface dataset:
**சஞ்சய் குமார் சிங்** (*Sanjay Kumar Singh (CPI politician)*) இந்தியாவைச் சேர்ந்த ஓர் அரசியல்வாதியாவார். பீகாரைச் சேர்ந்த இந்திய பொதுவுடமைக் கட்சியின் தலைவரும் ஆவார். ஆசிரியர் தொகுதியில் இருந்து தேர்ந்தெடுக்கப்பட்டு பீகார் மாநிலத்தின் சட்டமன்ற உறுப்பினராக இருந்தார்.

சஞ்சய் குமார் சிங் 40 ஆண்டுகளுக்கும் மேலாக உளவியல் பேராசிரியராக பணியாற்றினார். முதன் முதலில் 2014 ஆம் ஆண்டில் தேர்ந்தெடுக்கப்பட்டார். மீண்டும் 2020 ஆம் ஆண்டில் தேர்ந்தெடுக்கப்பட்டார். 1992 ஆம் ஆண்டு முதல் பீகார் பல்கலைக்கழக ஆசிரியர் சங்கத்தின் பொதுச் செயலாளராகவும் 2006 ஆம் ஆண்டு முதல் பீகார் பல்கலைக்கழக ஆசிரியர் சங்கத்தின் பொதுச் செயலாளராகவும் இயங்கினார். அனைத்து இந்திய பல்கலைக்கழக மற்றும் கல்லூரி ஆசிரியர் சங்கத்தின் தேசிய செயலாளராகவும் பணியாற்றியுள்ளார். மாணவப் பருவத்திலிருந்தே அரசியலில் தீவிரமாக ஈடுபட்டு வந்த இவர், பீகார் பல்கலைக்கழகத்தில் மாணவர் சங்கத் தலைவராகப் பணியாற்றினார். பீகார் பல்கலைக்கழகத்தின் ஆலோசனைக்குழு மற்றும் அதிகாரிகளின் கூட்டமைப்பின் உறுப்பினராகவும் இருந்தார்.

மேற்கோள்கள்
-----------

1. ↑  "Eight newly-elected Bihar MLCs take oath". *The New Indian Express*.
2. ↑  "Sanjay Kumar Singh(Communist Party of India(CPI)):(ELECTED FROM TEACHERS CONSTITUENCY) - Affidavit Information of Candidate". *myneta.info*.
**கால்சா கல்லூரி, அமிருதசரசு** (*Khalsa College, Amritsar*) (பஞ்சாபி: ਖਾਲਸਾ ਕਾਲਜ khālsā kālaj) வரலாற்றுத்தன்மை நிறைந்த கல்வி நிறுவனமாக உள்ள இது, இந்திய பஞ்சாப் மாகாணத்தின் அமிருதசரசு நகரிலிருந்து சுமார் 8 கிலோமீட்டர் தொலைவில் அமைந்துள்ளது.

துவக்கம்
--------

1892ம் ஆண்டில் நிறுவப்பட்ட இந்த கால்சா கல்லூரி, அமிருதசரசு-லாகூர் நெடுஞ்சாலையில் (*கிராண்ட் டிரங்க் ரோடு*) சுமார் 300 ஏக்கர் (1.2 கிமீ 2) பரப்பளவு கொண்ட வளாகமாக தாபிக்கப்பட்டுள்ளது. இந்திய பஞ்சாப்பில் உள்ள சீக்கியர்கள், சீக்கிய அறிஞர்கள் மற்றும் பஞ்சாபிகளுக்கு உயர்கல்வி வழங்குவது குறித்து நினைத்த "கல்சா கல்லூரி" கல்வி நிறுவனம், இந்தியாவில் பிரித்தானியாவின் ( 1858-1947) ஆட்சியின் போது கட்டப்பட்டது. அதன் பின்னர், சிறந்த சீக்கிய கல்வி நிறுவனங்களில் ஒன்றாக மாறிய இக்கல்லூரி, அடுத்துள்ள குரு நானக் தேவ் பல்கலைக்கழக வளாகம், கால்சா கல்லூரிக் கல்வியில் இணைந்துள்ளன.

பிண்ணனி
-------

அமிருதசரசுவில் ஒரு உயர் கல்வி தாபனத்தை ஏற்படுத்தும் நோக்கில், 'கால்சா திவான்' (*Khalsa Diwan*) தலைமையில் "சிங் சபா இயக்கத்திடம்" (*Singh Sabha Movement*) நிதிதிரட்ட ஒப்படைக்கப்பட்டது. பின்னர், சீக்கிய மகாராசாக்கள் மற்றும் சீக்கிய மக்களால் நிதி திரட்டியும் நிலக்கொடை பெற்றும் இந்த தனித்தன்மை வாய்ந்த பல்கலைக்கழகம் கட்டப்பட்டது. இந்நிறுவனத்தை நிர்மாணிக்க, அமிருதசரசு மக்கள், லாகூர் மற்றும் பஞ்சாப்பின் பிற நகரங்களின் மக்கள், பணக்கார சீக்கியர்கள், மற்றும் மகாராசாக்களால் நிலங்களும், நிதிகளும் நன்கொடையாக அளிக்கப்பட்டு அமிருதசரசுவில் இந்த "கால்சா கல்லூரி" நிறுவப்பட்டது. மேலும், பஞ்சாப்பின் அப்போதைய பிரபல கட்டிட வடிவமைப்பாளர் "ராம் சிங்" (சிற்பி) (*Ram Singh (architect*) என்பவரால், இங்கிலாந்தில் காணப்படும் பிரபல கட்டிடங்களின் சாயலில் "கால்சா கல்லூரி" உருவாக்கப்பட்டது. அதன் கட்டிடக்கலை அம்சங்கள், பிரிட்டிசார் கலவைவும், மற்றும் முகலாய சீக்கிய கட்டிட கலையும் கொண்டு உருவாக்கிய அதன் கட்டுமானப்பணி, 1911-12-ல் கட்டி முடிக்கப்பட்டது.

சான்றாதாரங்கள்
--------------

1. ↑  "Welcome to Khalsa College". www.khalsacollegeamritsar.org (ஆங்கிலம்) - 2016-17. 2016-07-30 அன்று பார்க்கப்பட்டது.
2. ↑  "Khalsa College Charitable Society - Governing Council". kcatbs.org (ஆங்கிலம்) - 2016-2017. 2016-08-02 அன்று பார்க்கப்பட்டது.
3. ↑  "Khalsa College, Amritsar and James Dworak (ஆங்கிலம்) - 2016". 2016-08-03 அன்று பார்க்கப்பட்டது.
4. ↑  "KHALSA COLLEGE, AMRITSAR". heyschools.in (ஆங்கிலம்). 2016. 2016-08-04 அன்று பார்க்கப்பட்டது.
5. ↑  "Khalsa College". makhanfish.com (ஆங்கிலம்). 1972. 2016-07-13 அன்று மூலம் பரணிடப்பட்டது. 2016-08-04 அன்று பார்க்கப்பட்டது.
கடற்காற்றை சித்தரிக்கும் படம்
**கடற்காற்று** (sea breeze) என்பது ஓர் பாரிய நீர் நிலையினூடு நிலத்தை நோக்கி வீசும் காற்று ஆகும்.

காரணம்
------

சூரியன் உதித்த பின் புவியின் நிலப்பரப்பு அதன் கடினத் தன்மை காரணமாக மிக விரைவாக வெப்பமடைகிறது. இதனால் நிலப்பரப்பின் மீது உள்ள காற்று சூடேறி, காற்றில் உள்ள ஈரப்பதம் ஆவியாகி எடை குறைந்து வளிமண்டலத்தின் மேலே சென்றுவிடுவதால் நிலப்பரப்பின் மீது காற்றின் அழுத்தம் குறைவாகக் காணப்படுகிறது.

அதே பகல் நேரத்தில் கடற்பரப்பின் மீது படும் சூரிய வெப்பம் நீருக்குள் ஆழமாக ஊடுருவி செல்வதால் நீா்ப்பரப்பு மெதுவாக சூடேறுகிறது. அப்பொழுது நிலப்பரப்பைக் காட்டிலும் நீா்ப்பரப்பின் மீது குறைவான வெப்பம் காரணமாகக் காற்றின் அழுத்தம் அதிகமாக இருப்பதால், அதிக காற்றழுத்தப் பகுதியான கடற்பகுதியிலிருந்து குறைந்த காற்றழுத்தப் பகுதியான நிலப்பகுதியை நோக்கி காற்று வீசுகிறது.

மேற்கோள்கள்
-----------

1. ↑  University of Wisconsin. Sea and Land Breezes. Retrieved on 2006-10-24.
2. ↑  JetStream: An Online School For Weather (2008). The Sea Breeze. பரணிடப்பட்டது 2016-03-04 at the வந்தவழி இயந்திரம் National Weather Service. Retrieved on 2006-10-24.
**கணேந்திர நாராயண் ராய்** (*Ganendra Narayan Ray*) இந்தியாவின் மேற்கு வங்காளத்தைச் சேர்ந்த ஒரு நீதிபதி ஆவார். 1933 ஆம் ஆண்டு மே மாதம் முதல் தேதியன்று இவர் பிறந்தார். குசராத்து உயர் நீதிமன்றத்தின் தலைமை நீதிபதியாகப் பணியாற்றினார்.

ஆரம்ப வாழ்க்கை மற்றும் கல்வி
----------------------------

மாநிலக்கல்லூரி, இசுகாட்டிசு பேராலயக் கல்லூரி மற்றும் கல்கத்தா பல்கலைக்கழகத்தின் சட்டத் துறை ஆகியவற்றில் ராய் கல்வி பயின்றார்.

தொழில்
------

1990 மற்றும் 1991 ஆம் ஆண்டுகளுக்கு இடையில் இவர் குசராத்து உயர் நீதிமன்றத்தின் தலைமை நீதிபதியாக பணியாற்றினார்.  1991 ஆம் ஆண்டு முதல் 1998 ஆம் ஆண்டு ஓய்வு பெறும் வரை இவர் இந்திய உச்ச நீதிமன்றத்தில் நீதிபதியாக பணியாற்றினார்.   தற்போது கொல்கத்தாவில் உள்ள சால்ட்லேக்கில் வசிக்கிறார்.

மேற்கோள்கள்
-----------

1. 1 2  "Incumbency List". 19 June 2009 அன்று மூலம் பரணிடப்பட்டது. 10 January 2013 அன்று பார்க்கப்பட்டது.
2. 1 2 3  Hon'ble Mr. Justice G.N. Ray
3. ↑  *Some Alumni of Scottish Church College* in *175th Year Commemoration Volume*. Scottish Church College, April 2008. page 592
4. 1 2  Press Council of India details
**பேட் ஜீனியஸ்**(*Bad Genius**)*** என்பது 2017 ஆம் ஆண்டில் வெளியான தாய்லாந்துத் திரைப்படம் ஆகும். கொள்ளை சம்பவத்தினை அடிப்படையாகக் கொண்ட ஒரு பரபரப்பூட்டும் வகையினைச் (*திரில்லர்)* சார்ந்த திரைப்படம் ஆகும். இதனை *ஜோர் குவாங் திரைப்பட* நிறுவனம் தயாரித்தது. மேலும் ஜி டி எச் 559 நிறுவனம் வெளியிட்டது. *நட்டாவுட் பூன்பிரியா* இயக்கிய இந்தத் திரைப்படத்தில் சட்டிமோன் சுவாங் சோரோசியாகன் நடித்திருந்தார்.

கதை சுருக்கம்
-------------

லின், ஒரு மேல் நிலை பள்ளி மாணவி தேர்வுகள் நடைபெறும்போது வினாத்தாளில் இருக்கும் கேள்விகளுக்கான பதில்களை சக மாணவர்களிடம் கையசைவுகள் மூலமாகவும் பியானோ இசைக்கு செய்யும் கையசைவுகளில் கொடுக்கும் குறிப்புகள் மூலமாகவும் கூட சொல்லி உதவுகிறார். 

ஆனால் ஒரு கட்டத்தில் பள்ளியில் நிர்வாகத்தில் சாதாரண மாணவராக இருக்கும் லின்னிடம் தனியார் பள்ளியின் நிர்வாகம் மேம்பாட்டு நிதிக்காக அதிக உதவித்தொகையை கேட்டு கட்டாயமாக வசூல் செய்து கேட்கும்போது இந்த தேர்வுகளில் சொல்லிக்கொடுப்பதன் மூலமாக கணிசமான தொகையை மாணவர்களிடம் இருந்து பெறுவதன் மூலமாக சம்பாதிக்கிறார். சக மாணவர் பேன்க் என்பவரின் மூலமாக லின் செய்யும் இந்த முயற்சிகள் வெளிவரும்போது பள்ளியின் நிர்வாகத்தால் கண்டிக்கப்படுகிறார்

பல திருப்பங்களுக்கு பிறகு ஒரு கட்டத்தில் வெவ்வேறு நாடுகளில் நடக்கும் எஸ் டி ஐ சி தேர்வுகளில் விதிமுறைகளை மீறி கேள்விக்கான பதில்களை எழுதும்போது நினைவில் வைத்துக்கொண்டு மெசேஜ் மூலமாக ஆஸ்திரேலியா நாட்டில் சிட்னி பகுதியில் இருந்து சொந்த நாட்டில் உள்ள எஸ் டி ஐ சி எழுதுபவர்களுக்கு சில மணி நேரங்கள் முன்னதாக அனுப்புவதன் மூலம் உதவி செய்கிறார்‌. இதனால் பெரிய தொகையை சம்பாதிக்கிறார். ஆனால் பேன்க் இன்னும் இதே போல நிறைய பணம் சம்பாதிக்க லின் ஐ கட்டாயப்படுத்த முயற்சிக்கும்போது லின் அவருடைய அப்பாவிடம் உண்மையை சொல்கிறார் , மேலும் நேர்மையான முறையில் எஸ் டி ஐ சி தேர்வு நிர்வாகத்தினரிடம் அவருடைய தவறை ஒப்புக்கொண்டு வாக்குமூலம் கொடுக்கிறார். 

1. ↑  comScore (22 October 2017). "comScore Announces Official Worldwide Box Office Results for Weekend of October 22, 2017" (in en). *PR Newswire*. .
காருடி கோம்பே நடனத்தில் பயன்படுத்தப்படும் பொம்மைகள்
**காருடி கோம்பே** என்பது இந்தியாவின் கர்நாடக மாநிலத்தில் உள்ள ஒரு நாட்டுப்புற நடனம் ஆகும். நடனக் கலைஞர்கள் மூங்கில் குச்சிகளால் செய்யப்பட்ட ராட்சத பொம்மைகளால் தங்களை அலங்கரித்துக் கொள்கின்றனர். *காருடி-கோம்பே* என்ற சொல்லுக்கு தாய்மொழியான கன்னடத்தில் *மந்திர பொம்மை* என்று பொருள். இந்த நடனம் முக்கிய விழாக்களான, மைசூர் தசரா விழாவின் போது நடைபெறும் ஊர்வலத்தில் ஆடப்படுகிறது. இந்த நடனம் கர்நாடகாவின் கடலோர மாவட்டங்களில் *தத்திராய* என்றும் அழைக்கப்படுகிறது. *தத்திராய* என்றால் *மூங்கில் குச்சிகளால் ஆன பொம்மையை* சுமப்பவர் என்று பொருள்.

தோற்றம்
-------

ஒரு **புராணத்தின் படி**, இந்த நடனம் இந்து இதிகாசமான மகாபாரதத்தின் காலத்திலும் நிகழ்த்தப்பட்டது. இந்து கடவுளான பகவான் கிருஷ்ணரின் மனைவி சத்யபாமா தன் கணவர் மீது கோபமாக இருந்தபோது, அவர் காருடி கோம்பை பொம்மையை அணிந்து நடனமாடி அவரது கோபத்தைத் தணித்தார்.

பொம்மைகள் உருவாக்கம்
--------------------

பொம்மையின் முகம் மரக் கூடையால் ஆனது, அதன் மீது காகிதக் கூழ் பூசப்படுத்தப்படுகிறது. பொருத்தமான ஓவியங்கள் மற்றும் வண்ணங்களைப் பயன்படுத்தி, பொம்மையின் முகம் உருவாக்கப்படுகிறது. ஒவ்வொரு முகமும் ஒரு மரச்சட்டத்தால் தாங்கப்படுகிறது. பொம்மைகளின் உயரம் 10 முதல் 12 அடி வரை இருக்கலாம். மற்றும் சட்டத்துடன் சேர்த்து மொத்த எடை 40 கிலோவாக இருக்கலாம்   ஒரு நபர் சட்டகத்தின் அடிப்பகுதியில் இருந்து, தன்னைப் பொருத்திக் கொண்டு, இந்த பிரமாண்டமான கட்டமைப்பை தோளில் சுமந்தவாறு நடனமாடுகிறார்   கலைஞருக்கு சட்டத்தில் உள்ள ஒரு திறப்பு மூலம் வெளி உலகத்தைப் பார்ப்பதற்கான ஏற்பாடுகள் செய்யப்பட்டுள்ளன.

நடனம்
-----

சுமந்து செல்லும் பொம்மைகள் அதிக எடை உடையவை என்பதால், பெரும்பாலும் ஆண் கலைஞர்களே இந்நடனத்தை ஆடுகிறார்கள். நடன நிகழ்ச்சி எட்டு மணி நேரம் வரை நீடிப்பதுண்டு. இதற்காகக் கலைஞர்கள் கனமான பொம்மைகளை சுமந்து செல்கிறார்கள்.  ஒரு வேடிக்கையான சூழ்நிலையை உருவாக்குவதே இந்நடனத்தின் பின்னால் உள்ள முக்கிய நோக்கமாகும். எனினும், அவை தீய சக்திகளைத் தடுக்கும் ஒரு கலையாகவும் பார்க்கப்படுகிறது.

மேற்கோள்கள்
-----------

1. 1 2 3 4  A description of Gaarudi Gombe is provided by "Folk Arts - Music and Dance". *Online webpage of udupipages.com*. Shathabdi Graphics Pvt. Ltd. 2007-01-02 அன்று மூலம் பரணிடப்பட்டது. 2007-05-13 அன்று பார்க்கப்பட்டது."Folk Arts - Music and Dance". *Online webpage of udupipages.com*. Shathabdi Graphics Pvt. Ltd. Archived from the original on 2 January 2007. Retrieved 13 May 2007.
2. 1 2 3 4  Legend related to the Gaarudi Gombe dance is mentioned by "On a high of music, dance medley". *Online edition of the Times of India, dated 2003-12-12* (© 2007 Times Internet Limited). . "On a high of music, dance medley". *Online edition of the Times of India, dated 2003-12-12*. © 2007 Times Internet Limited. 12 December 2003. Retrieved 13 May 2007.
**நாகராசன் வேதாச்சலம்** (**Nagarajan Vedachalam) ஓர்** இந்திய விண்வெளி விஞ்ஞானி ஆவார். கே.ஆர்.ராமநாதன் விண்வெளித் துறையின் புகழ்பெற்ற பேராசிரியர், இந்திய விண்வெளி ஆராய்ச்சி அமைப்பின் புகழ்பெற்ற விஞ்ஞானி விருது ஆகிய விருதுகளைப் பெற்றுள்ளார். இந்திய விண்வெளி திட்டத்திற்கான இவரது பங்களிப்புகளுக்காக நன்கு அறியப்பட்டார். புவி ஒத்திசைவு செயற்கைக்கோள் ஏவு வாகனத்திற்கான (ஜிஎஸ்எல்வி) தாழ்வெப்ப பொறி இயந்திரத்தை உருவாக்கிய நீர்ம உந்து திட்ட மையத்தின் இயக்குநராகவும் இருந்துள்ளார். இசுரோவின் நூற்றுக்கும் மேற்பட்ட விண்வெளித் திட்டங்களுடன் தொடர்புடையவராக பணியாற்றியுள்ளார். இசுரோவின் ஓர் அலகின்  இயக்குநராக  உத்தியோகபூர்வமாக ஓய்வு பெற்றாலும், விண்வெளித் துறையின் பல குழுக்களில் இவர் தொடர்ந்து அமர்ந்து இருக்கிறார்.

நாகராசன் வேதாச்சலத்திற்கு மதுரை காமராசர் பல்கலைக்கழகம் அறிவியல் முனைவர் பட்டம் வழங்கி  கவுரவித்தது. இந்திய அரசும் 2003 ஆம் ஆண்டின் இறுதியில் நான்காவது உயர்ந்த இந்திய குடிமக்கள் விருதான பத்மசிறீ விருதை வழங்கி சிறப்பித்தது.

இவற்றையும் காண்க
----------------

* விண்வெளித் துறை
* ஜி. எஸ். எல். வி
* இந்திய விண்வெளி ஆய்வு மையம்
* திரவ இயக்கத் திட்ட மையம்

மேற்கோள்கள்
-----------

1. ↑  "Times of India". Times of India. 13 August 2012. February 12, 2015 அன்று பார்க்கப்பட்டது.
2. 1 2 3  "Coep". Coep. 2015. February 12, 2015 அன்று பார்க்கப்பட்டது.
3. 1 2  "The Hindu". The Hindu. 16 October 2009. February 12, 2015 அன்று பார்க்கப்பட்டது.
4. ↑  T. S. Subramanian (April 1999). "The men behind the mission". *Frontline* **16** (8). .
5. ↑  "Fresh Patents". Fresh Patents. 2015. பிப்ரவரி 12, 2015 அன்று மூலம் பரணிடப்பட்டது. February 12, 2015 அன்று பார்க்கப்பட்டது.
6. ↑  "Padma Awards" (PDF). Padma Awards. 2015. நவம்பர் 15, 2014 அன்று மூலம் (PDF) பரணிடப்பட்டது. February 6, 2015 அன்று பார்க்கப்பட்டது.
**பெரிய மலை உள்ளான்** (*Wood snipe*) என்பது வட இந்தியா, நேபாளம், பூட்டான், தெற்கு சீனாவின் இமயமலைப் பகுதிகளில் இனப்பெருக்கம் செய்யும் ஒரு பறவை ஆகும். குளிர்காலத்தில், இது இமயமலையின் உயரம் குறைந்த பகுதிகளில் காணப்படுகிறது. வட வியட்நாமுக்கு சிறிய எண்ணிக்கையிலான பறவைகள் வலசை போகின்றன. இவை நடு இந்தியா, தென்னிந்தியா, இலங்கை, வங்காளதேசம், மியான்மர், வடக்கு தாய்லாந்து, லாவோஸ் ஆகிய நாடுகளில் அலைந்து திரிபவையாக உள்ளன.

விளக்கம்
--------

இந்த உள்ளான்கள் காடையை விடச் சற்றுப் பெரியதாக 28–32 சென்டிமீட்டர்கள் (11–13 அங்) நீளத்தில் இருக்கும். அலகும் விழிப்படலமும் பழுப்பு நிறத்தில் இருக்கும். கால்கள் ஈயநிறம் தோய்ந்த பச்சை நிறத்தில் இருக்கும். உடலின் மேற்பகுதி ஆழ்ந்த பழுப்பாகாகத் தெளிவற்ற கருப்பு, கருஞ்சிவப்பு, வெளிர்மஞ்சள் பட்டைகளுடன் காணப்படும். மார்பு சிவப்புக் கலந்த மஞ்சளாகப் பழுப்புப் பட்டைகளுடன் இருக்கும். உடலின் பிற அடிப்பகுதிகள் வெண்மையாக நெருக்கமான பழுப்புப் பட்டைகளுடன் விளங்கக் காணலாம். ஆணும் பெண்ணும் ஒன்று போன்ற தோற்றம் கொண்டவை.

நடத்தை
------

மலைகளைச் சார்ந்த புல்வெளிகளில் இவை தனித்தே காணப்படும். வௌவாலைப் போலவும் ஆந்தையைப் போலவும் மெல்லவே தத்தளித்தபடி மேலும் கீழுமாக வாழ்ந்தும் எழுந்தும் பறகக்கூடியன. இதைக் கொண்டு இவற்றை எளிதில் அடையாளம் காணலாம். புழு பூச்சிகளே இவற்றின் உணவாகும். பொடிக்கற்கள் வயிற்றில் காணப்படுவதுண்டு.

இனப்பெருக்கம்
-------------

இவை 3,000 மீட்டர்கள் (9,800 அடி) உயரமுள்ள அல்பைன் தூந்திரவெளிகளில் இனப்பெருக்கம் செய்கின்றன. குளிர்காலத்தில் தெற்கில் குறைந்த உயரமுள்ள மலைப் பகுதிகளுக்கு இடம் பெயரும்.

நிலை
----

10,000க்கும் குறைவான எண்ணிக்கைக் கொண்ட இந்த பறவை இனம் அழிவாய்ப்பு இனம் என வகைப்படுத்தப்பட்டுள்ளது. இதன் முக்கிய அச்சுறுத்தல்களான வாழ்விட இழப்பு, வேட்டையாடப்படுதல் ஆகியவை உள்ளன. நேபாளத்தில் உள்ள லாங்டாங் மற்றும் சாகர்மாதா தேசியப் பூங்கா உட்பட சில பாதுகாக்கப்பட்ட பகுதிகளில் இவை பதிவு செய்யப்பட்டுள்ளன.

மேற்கோள்கள்
-----------

1. ↑  BirdLife International (2017). "*Gallinago nemoricola*". *IUCN Red List of Threatened Species* **2017**: e.T22693082A117048348. doi:10.2305/IUCN.UK.2017-3.RLTS.T22693082A117048348.en.. பார்த்த நாள்: 12 November 2021.
2. 1 2   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 162-163.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1262633
* விக்கியினங்கள்: Gallinago nemoricola
* ADW: Gallinago\_nemoricola
* ARKive: gallinago-nemoricola
* Avibase: 34ABFEB72451FD91
* BirdLife: 22693082
* ஈபேர்டு: woosni1
* Euring: 5250
* GBIF: 2481826
* iNaturalist: 3913
* IRMNG: 10189637
* ITIS: 176706
* IUCN: 22693082
* Xeno-canto: Gallinago-nemoricola

 |
**பிராசீலியா பேராலயம்** (*Cathedral of Brasília*), பிரேசில் நாட்டின் தலைநகரமான பிராசீலியாவில் உள்ள ரோமன் கத்தோலிக்கப் பேராலயம் ஆகும். இது பிராசீலியா உயர் மறைமாவட்டத்தின் முதன்மைப்பேராலயமாகவும் உள்ளது. ஒசுக்கார் நிமேயெர் என்னும் புகழ் பெற்ற கட்டிடக் கலைஞரால் வடிவமைக்கப்பட்ட இப் பேராலயம் 1970 ஆம் ஆண்டு மே மாதம் 31 ஆம் தேதி கட்டி முடிக்கப்பட்டது. அதிபரவளைவு அமைப்புக் கொண்ட இக் கட்டிடம் 16 காங்கிறீட்டுத் தூண்களால் தாங்கப்படுகின்றது. இந்த ஒவ்வொரு தூணும் 90 தொன்கள் எடை கொண்டது.

இப்பேராலயத்தின் வெளிப்புறம் லிவர்பூல் பேராலயத்தின் வட்ட வடிவத் தள அமைப்பையும், தோற்றத்தையும் ஒத்துள்ளது. எனினும் ஒளிபுகாப் பொருட்களினால் முழுவதுமாக மூடப்பட்ட லிவர்பூல் பேராலயம் போலன்றி, பிராசீலியாப் பேராலயத்தில் ஏறத்தாழ முழு உயரத்துக்குமே சூரிய ஒளி உள்ளே வருமாறு அமைக்கப்பட்டுள்ளது.

உசாத்துணை
---------

வெளி இணைப்புகள்
---------------

விக்கிமீடியா பொதுவகத்தில்,  
 ***Cathedral of Brasília***   
என்பதின் ஊடகங்கள் உள்ளன. 

* Official website
* Photo 360° Cathedral of Brasília – GUIABSB (most of roof glass has been restored) பரணிடப்பட்டது 2011-02-19 at the வந்தவழி இயந்திரம்
* Fullscreen interactive panorama of the cathedral (prior to roof restoration) பரணிடப்பட்டது 2016-03-03 at the வந்தவழி இயந்திரம்
**வர்ணக்கல் கவுதாரி** (*Painted Sand Grouse*)(*Pterocles indicus* ) என்பது வங்காளதேசம், இந்தியா மற்றும் பாகிஸ்தானில் காணப்படும் மண் கெளதாரி குடும்பத்தில் உள்ள ஒரு நடுத்தர பறவையாகும் .

விளக்கம்
--------

 குஞ்சு
வர்ணக்கல் கவுதாரி சிறிய தலை மற்றும் குறுகிய கால்கள் கொண்ட குண்டான தரையில் வசிக்கும் பறவையாகும். பாலின வேறுபாடு வண்ணங்களில் உள்ளன. ஆணின், அலகு ஆரஞ்சு நிறத்தில் உள்ளது. வெள்ளை நெற்றியின் குறுக்கே ஒரு கருப்பு பட்டை உள்ளது. முதுகில் மெல்லிய நீளமான கருப்பு கோடுகள் மற்றும் கண்ணைச் சுற்றி வெற்று தோலின் ஒரு வெள்ளை இணைப்பு காணப்படும். மார்பைச் சுற்றி ஒரு பரந்த கருப்பு மற்றும் வெள்ளை பட்டை உள்ளது. மார்பகம் மற்றும் வயிற்றுப்பகுதி சீரான இளஞ்சிவப்பு-பழுப்பு நிறமாகவும், பின்புறம், இறக்கைகள் மற்றும் வால் பழுப்பு நிறமாகவும், கருப்பு மற்றும் வெள்ளை குறுக்குவெட்டு பட்டைகள் நன்றாகக் குறிக்கப்பட்டிருக்கும். பெண் பறவையானது சாம்பல் கலந்த பழுப்பு நிறத்தில் மங்கலான தோற்றம் கொண்டது. குறுக்கு கோடுகளுடன் கூடிய அடர் பழுப்பு மற்றும் வெள்ளை நிறப் புள்ளிகள் கொண்டது.

நடத்தை
------

வர்ணக்கல் கவுதாரிஸ் கரடுமுரடான புல்வெளிகள், பாறைகள் நிறைந்த பகுதிகள் மற்றும் குறுங்காடுகளில் வறண்ட பகுதிகளில் காணப்படுகிறது. இவை விதைகளை முக்கிய உணவாக உண்ணும். கூட்டமாக வாழ்பவை. இவை குழுக்களாக நீர்நிலைகளில் நீரைக் குடிப்பதற்குக் கூடுகிறது.

மேலும் பார்க்கவும்
------------------

* தமிழ்நாட்டில் காணப்படும் பறவைகளின் பட்டியல்

மேற்கோள்கள்
-----------

1. ↑  BirdLife International (2016). "*Pterocles indicus*". *IUCN Red List of Threatened Species* **2016**: e.T22693025A93379359. doi:10.2305/IUCN.UK.2016-3.RLTS.T22693025A93379359.en.. பார்த்த நாள்: 12 November 2021.
2. 1 2  Painted Sandgrouse BirdForum.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q127884
* விக்கியினங்கள்: Pterocles indicus
* ADW: Pterocles\_indicus
* Avibase: 03CF8CB55C61AC35
* BirdLife: 22693025
* ஈபேர்டு: paisan1
* EoL: 1049530
* GBIF: 2480206
* iNaturalist: 117085
* IRMNG: 10921638
* ITIS: 177052
* IUCN: 22693025
* Xeno-canto: Pterocles-indicus

 |
**சிக்கன் 65** (*Chicken 65*) என்பது காரமான, நன்கு பொறித்த கோழி உணவாகும். இது இந்தியாவின் சென்னையில் உள்ள புகாரி உணவகத்தினால் அறிமுகப்படுத்தப்பட்டது. இது விரைவு சிற்றுண்டியாக உண்ணப்படுகிறது. இதன் சுவையானது சிவப்பு மிளகாய் காரணமாக இருக்கலாம். ஆனால் இதனைத் தயாரிக்கப்பயன்படும் பொருட்களின் கலவை இடத்திற்கு இடம் வேறுபடுகிறது. எலும்புடனோ அல்லது எலும்பு இல்லாமலோ உள்ள கோழிக்கறியினைப் பயன்படுத்தி இந்த உணவு தயாரிக்கப்படலாம். பொதுவாக வெங்காயம் மற்றும் எலுமிச்சை அழகுபடுத்தலுக்காக இதனுடன் பரிமாறப்படுகிறது. "பன்னீர் 65" அல்லது "கோபி 65" போன்ற சைவ உணவு வகைகளில் கோழி இறைச்சிக்குப் பதிலாகப் பன்னீர் அல்லது பூக்கோசு பயன்படுத்தப்படுகிறது. "சிக்கன் 65" என்ற பெயர் உலகளவில் இந்த உணவினைக் குறிக்கப் பயன்படுத்தப்பட்டாலும், இதன் தோற்றம் குறித்து பல்வேறு கருத்துக்கள் உள்ளன.

தோற்றம்
-------

சிக்கன் 65 புஹாரி உணவக குழுமமான ஏ.எம். புஹாரியின் கண்டுபிடிப்பு என்று நன்கு அறியப்பட்டபோதிலும், இந்த பெயரின் புகழ் மற்றும் தோற்றம் குறித்து பல கட்டுக்கதைகள் உருவாகியுள்ளது. 1965ஆம் ஆண்டில் இந்திய வீரர்களுக்கு ஒரு எளிய உணவு தீர்வாக இந்த உணவு வெளிப்பட்டதாக ஒரு கருத்து கூறுகிறது. மற்றொரு கருத்தின்படி இது 65 மிளகாய் மிளகுத்தூள் கொண்ட ஒரு உணவு என்பதாகும். மேலும் 65நாள் வயதான கோழி இறைச்சி பயன்படுத்தி இந்த உணவு தயாரிக்கப்பட வேண்டும் என்ற நிபந்தனையுடன் இது தொடர்புப்படுத்தப்படுவதாகவும் கூறப்படுகிறது. இன்னும் சிலர் கோழியின் 65 துண்டுகளால் தயாரிக்கப்படுகிறது என்கின்றனர்.  

* அழகுபடுத்தாமல் சிக்கன் 65அழகுபடுத்தாமல் சிக்கன் 65
* வெங்காயம் மற்றும் கொத்தமல்லி அழகுபடுத்தலுடன் சிக்கன் 65வெங்காயம் மற்றும் கொத்தமல்லி அழகுபடுத்தலுடன் சிக்கன் 65

மேலும் காண்க
------------

* கோழி உணவுகளின் பட்டியல்
* ஆழமான வறுத்த உணவுகளின் பட்டியல்

மேற்கோள்கள்
-----------

1. 1 2 3  Susanna Myrtle Lazarus. "The hows & whys of our chicken 65". *The Hindu*. 31 May 2015 அன்று பார்க்கப்பட்டது.
2. ↑  "What is 65 in Chicken 65?". *recipes.timesofindia.com*. 8 September 2017.
3. ↑   *Modern Spice: Inspired Indian Flavors for the Contemporary Kitchen*. .
4. ↑   *Eating India*. .
*Aquila chrysaetos*
**பொன்னாங் கழுகு** (*Golden Eagle*) என்பது வட அமெரிக்கக் கண்டத்தில் வாழும் இரண்டு வகைக் கழுகினத்தில் ஒரு வகை ஆகும். இதில் மற்றொரு வகை வெண்டலைக் கழுகு. இக்கழுகுகள் பெரிய பறவைகள். இதன் இறக்கைகள் விரித்தால் சுமார் 175-200 செ.மீ. நீளம் இருக்கும். வலுவான கால்களும் கால்களில் வல்லுகிர்களும் (உகிர் = நகம்) உண்டு. விலங்கின் தசையைக் குத்திக் கிழிக்க கூரிய நுனி உடைய வளைந்த அலகு உண்டு.

இப்பறவைகள் எண்ணிக்கையில் மிகவும் அருகி இருந்தன. இவை ஒரு காலத்தில் ஐரோப்பாவிலும், வட ஆசியப் பகுதிகளிலும் வட ஆப்பிரிக்க, சப்பான் நாடுகளிலும் வாழ்ந்ததாக கருதப்படுகிறது. இக்காலத்தில் இப்பறவைகள் பெரும்பாலும் மலைப்பகுதிகளிலேயே கூடு கட்டி வழ்ந்து வருகின்றன. இப்பறவைகளை கசக்ஸ்தான் போன்ற நாடுகளில் சிறு விலங்குகளை வேட்டையாடப் பயன்படுத்துகிறார்கள். இவ்வாறு கழுகுகளைப் பழக்குவதற்கு, கழுகுப்பயிற்சி என்று பெயர்.

இனப்பெருக்கம்
-------------

சனவரி, மே ஆகிய மாதங்களுக்கு நடுவே, பெட்டைக் கழுகுகள் பெரும்பாலும் 2 முட்டைகள் இடுகின்றன. சுமார் 45 நாட்கள் கழித்து, முட்டையில் இருந்து கழுகுக்குஞ்சுகள் பிறக்கின்றன. பிறந்தவுடன் அவை வெள்ளை நிறத்தில் இருக்கும். பின்னர் சுமார் 50 நாட்களுக்கு தீனி ஊட்டிய பின் மெள்ள பறக்கத் துவங்குகின்றன.

இரை
---

பொன்னாங் கழுகுகள் குறு முயல்கள், எலி, மான் குட்டிகள் (மான் மறி), சிறு நரிகள், ஆட்டுக் குட்டிகள் பேன்றவற்றைக் கொன்று தின்னும். இப்படி ஆட்டுக் குட்டிகளை தின்னுவதால், ஆடு வளர்ப்பவர்களுக்கு இப்பறவை எதிரியாய்த் தென்படுகிறது.

வெளி இணைப்புகள்
---------------

விக்கிமீடியா பொதுவகத்தில்,  
 ***Aquila chrysaetos***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Aquila chrysaetos***

* Kazakh hunter. Fox Hunting with a Golden Eagle – Human Planet: Mountains, preview – BBC One
* Photos Hunting with Golden Eagles பரணிடப்பட்டது 2011-07-14 at the வந்தவழி இயந்திரம்
* பொன்னாங் கழுகு videos, photos, and sounds at the Internet Bird Collection
* Ageing and sexing (PDF; 5.7 MB) by Javier Blasco-Zumeta & Gerd-Michael Heinze பரணிடப்பட்டது 2014-12-02 at the வந்தவழி இயந்திரம்
* Website on the Golden Eagle maintained by Raptor Protection of Slovakia
* Åldersbestämning av kungsörn – Ageing of Golden Eagles (in Swedish and English) பரணிடப்பட்டது 2015-05-10 at the வந்தவழி இயந்திரம்
* Golden Eagle Records from the Midwinter Bald Eagle Survey: Information for Wind Energy Management and Planning ஐக்கிய அமெரிக்க நில அளவாய்வுத் துறை
* "*Aquila chrysaetos*". *NCBI Taxonomy Browser*. 8962.



1. ↑  BirdLife International (2016). "*Aquila chrysaetos*". *IUCN Red List of Threatened Species* **2016**: e.T22696060A93541662. doi:10.2305/IUCN.UK.2016-3.RLTS.T22696060A93541662.en.. பார்த்த நாள்: 11 November 2021.
2. ↑  "Appendices | CITES". *cites.org*. 2022-01-14 அன்று பார்க்கப்பட்டது.
**ஹேமா உபாத்யாய்** (Hema Upadhyay 1972 டிசம்பர் 11- டிசம்பர் 11, 2015 அன்று பிறந்த இவர் மும்பையை அடிப்படையாகக் கொண்ட இந்திய கலைஞர் ஆவார். அவர் புகைப்படத்திற்காகவும் சிற்பக் கலைக்காகவும் நிறுவல் கலைக்காகவும் அறியப்படுகிறார். 2015ஆம் ஆண்டில் அவர் மரணமடையும் வரை அந்த செயலில் இருந்தார்.

சொந்த வாழ்க்கை
--------------

பரோடாவில் பிறந்த இவர் 1992 இல் தனது எதிர்கால கணவரும் மற்றும் சக கலைஞமான சின்டன் உபாத்யை என்பவரைச் சந்தித்தார். இவர்கள் 1998 இல் திருமணம் செய்து கொண்டனர், மற்றும் மும்பையில் வசிக்க ஆரம்பித்தனர். 2010 ஆம் ஆண்டில் விவாகரத்து கோரும் முன் பல கண்காட்சிகளில் அவர்கள் ஒன்றாக இணைந்து பணியாற்றினர். இவர்கள் 2014ஆம் ஆண்டில் அதிகாரப்பூர்வமாக விவாகரத்து செய்தனர். பின்னர், சின்டன் தில்லி சென்றார், ஹேமா ஜுஹு-தாரா சாலையில் ஒரு அடுக்கு மாடி வீட்டில் வாழ்ந்தார்.

அருங்காட்சியகம், கண்காட்சிகள்
-----------------------------

2004 ஆம் ஆண்டு முதல், ஹேமா உபாத்யாய் சீனாவின் பெய்ஜிங்கில், *"உல்லன்ஸ் சென்டர் ஃபார் த கான்டெம்பரரி ஆர்ட்"* என்ற பல்வேறு குழு நிகழ்ச்சிகளில் ஒரு பகுதியாக நிறுவப்பட்டது. உரோமில் நடைபெற்ற "மேக்ரோ அருங்காட்சியகத்தின் துவக்க நிகழ்வில் பங்கேற்ற ஒரே இந்திய கலைஞர் ஆவார்.

இறப்பு
------

ஹேமா உபாத்யா மற்றும் அவரது வழக்கறிஞர் ஹரேஷ் பம்பானி ஆகியோர் வெள்ளிக்கிழமை 11 டிசம்பர் 2015 அன்று கொல்லப்பட்டனர். அவரது முன்னாள் கணவர் சின்டன் மீதான நீதிமன்ற வழக்குகளில் ஹேமாவிற்காக வாதாடினார். 2010 இல் விவாகரத்து கோரி தாக்கல் செய்த பின்னர், 2014 ஆம் ஆண்டில் விவாகரத்து பெறும் வரை சின்ண்டன் மற்றும் ஹேமா ஆகிய இருவரும் மும்பை வீட்டில் வெவ்வேறு அறைகளில் வாழ்ந்தனர்.

குறிப்புகள்
-----------

1. ↑  Gautam Sandip Mengle (14 December 2015). "Artist Hema Upadhyay, her lawyer found dead in drain". *The Hindu*.
2. ↑  Manish K Pathak (14 December 2015). "Bodies of Mumbai artist Hema Upadhyay, her lawyer found in drain". *Hindustan Times*. .
3. ↑  Ankita Sinha (13 December 2015). "Bodies Of Artist Hema Upadhyay, Her Lawyer Found In Mumbai Drain". NDTV. .

வெளி இணைப்புகள்
---------------

விக்கிமீடியா பொதுவகத்தில்,  
 ***ஹேமா உபாத்யாய்***   
என்பதின் ஊடகங்கள் உள்ளன. 

* ஹேமா உபாத்யாய் சஃப்ரன் ஆர்ட்
* ஹேமா உபாத்யாய் சாட்சி வலைத்தளம்
* விவரம் செமவுல்ட் வலைத்தளம்
* நேர்காணல் பரணிடப்பட்டது 2018-01-22 at the வந்தவழி இயந்திரம் இதழ்
**கே. ஏ. குணசேகரன்** என அழைக்கப்படும் **கரு. அழ. குணசேகரன்** (12 மே 1955 - 17 சனவரி 2016) தமிழக எழுத்தாளர். இவர் இலக்கிய ஆர்வலரும், நாட்டுப்புறவியல் நாடகவியல், தலித்தியம் முதலிய துறைகளில் அதிக ஆர்வமிக்கவரும், பாடகரும், திரைப்படக் கலைஞருமாவார். புதுச்சேரி சங்கரதாஸ் சுவாமிகள் நிகழ்த்துக்கலைப் பள்ளியின் (நாடகத்துறை) தலைவராக இருந்தவர்.

வாழ்வும்,கல்வியும்
------------------

சிவகங்கை மாவட்டம், இளையான்குடி அருகேயுள்ள மாரந்தை சிற்றூரில் பிறந்தவர். இளையான்குடி உயர்நிலைப்பள்ளி, இளையான்குடி டாக்டர் சாகிர் உசேன் கல்லூரி, சிவகங்கை அரசு கலைக்கல்லூரி, மதுரை தியாகராசர் கல்லூரி, மதுரை காமராசர் பல்கலைக்கழகம் ஆகியவற்றில் படித்தவர். பி.ஏ.(பொருளாதாரம்) எம்.ஏ(தமிழ் இலக்கியம்) முனைவர் பட்ட ஆய்வு(நாட்டுப்புற நடனப் பாடல்கள் குறித்து), 1978 இல் காந்தி கிராமம் நாடகப் பயிற்சிப் பட்டறைகளில் பேராசிரியர் சே. இராமானுஜம் அவர்களிடம் நாடகப் பயிற்சி பெற்றார்.

பணிகள்
------

நாடகத்தைப் பற்றியும், நாட்டுப்புறவியலைப் பற்றியும் ஆய்வு நூல்களையும், ஐம்பதுக்கும் மேற்பட்ட ஆய்வுக் கட்டுரைகளையும், பதினான்குக்கும் மேற்பட்ட படைப்பு நூல்களையும் எழுதியுள்ளார். சமஸ்கிருத அரங்கவியலுக்கு (theatre) மாற்றாக, தலித் அரங்கவியல் என்னும் கோட்பாட்டை உருவாக்கியுள்ளார். 'பலி ஆடுகள்' என்னும் முதல் தலித் நாடகத்தைப் படைத்துள்ளார்.
'தன்னனானே' என்னும் கலைக்குழு வழியாகச் சமூக பிரச்சினைகளை மையமாகக் கொண்ட நாடகங்களை அரங்கேற்றி வந்தார்.

எழுதிய நூல்கள்
--------------

1. பதிற்றுப்பத்து
2. சி.வை.தாமோதரம் பிள்ளை
3. கரகாட்டம்
4. பலி ஆடுகள்
5. நகர்சார் நாட்டுப்புறக் கதைப்பாடல்கள்
6. நாட்டுப்புற நிகழ்கலைகள்
7. பவளக்கொடி அல்லது குடும்ப வழக்கு
8. நாட்டுப்புற மண்ணும் மக்களும்
9. தமிழகப் பழங்குடி மக்கள்
10. இசை நாடக மரபு
11. நாட்டுப்புற இசைக்கலை
12. பயன்பாட்டுத் தளங்களில் பழந்தமிழர் கலைகள்
13. தலித் அரங்கியல்
14. இசைமொழியும் இளையராஜாவும்

உட்பட பல நூல்களை எழுதியுள்ளார்.

விருதுகள்
---------

* இவர் எழுதிய 'நாட்டுப்புற மண்ணும் மக்களும்'.என்னும் நூலுக்குத் தமிழக அரசின் சிறந்த நுண்கலை நூலாசிரியர் விருது,
* நாடகத் துறைக்காகப் புதுவை அரசின் கலைமாமணி விருது,
* மதுரை கிருத்தவ கலைத் தொடர்பு மையத்தின் சார்பில் 1994ஆம் ஆண்டு சதங்கை விருது
* கனடா தமிழ் இலக்கியச் சங்க தலித் இசைக் குரிசில் பட்டம்

மறைவு
-----

நீரிழிவு நோயால் பாதிக்கப்பட்ட குணசேகரன், உடல்நலக் குறைவால் புதுச்சேரியில் உள்ள அவரது இல்லத்தில் 2016 சனவரி 17 ஞாயிற்றுக்கிழமை காலமானார்.

குறிப்புகள்
-----------

1. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2014-10-06 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2012-08-23 அன்று மூலம் பரணிடப்பட்டது. 2014-10-06 அன்று பார்க்கப்பட்டது.
3. ↑
4. ↑
5. ↑  தினமணி தீபாவளி மலர்,1999,தலைசிறந்த தமிழர்கள். பக்கம்61

வெளி இணைப்புகள்
---------------

கலகத்தின் கலைமுகம்﻿

* Prof. K.A.Gunasekaran
**ஆர்பியூ பெர்த்தோலாமி** (Orfeu Bertolami) (சாவோ பாலோ பிரேசில் 1959) என்பவர் வானியற்பியல் , அண்டவியல் , பொது சார்பியல் மற்றும் குவைய ஈர்ப்பு ஆகியவற்றில் பணிபுரியும் ஒரு கோட்பாட்டு இயற்பியலாளர் ஆவார். அவர் 1991 முதல் 2010 வரை போர்ச்சுகீசு இலிசுபனில் உள்ளசூயர்தொழில்நுட்ப நிறுவனத்தில் பணியாற்றினார். அவர் தற்போது போர்டோ பல்கலைக்கழகத்தின் இயற்பியல், வானியல் துறையில் பேராசிரியராக உள்ளார். 

வானியல் , அண்டவியல், ஈர்ப்பு கோட்பாடுகளில் கருத்துக்களின் வரலாறு பற்றிய அறிவியலில் பொதுமக்களின் விழிப்புணர்வை ஏற்படுத்துவதற்கான ஒரு நூலையும்(போர்த்துகீசிய மொழியில்) ஐரோப்பிய விண்வெளி நிறுவனத்தால் வெளியிடப்பட்ட விண்வெளியில் ஈர்ப்பு, செலுத்தல் கூறுபாடுகள் குறித்த தொழில்நுட்ப பாடநூலையும் எழுதியுள்ளார்.

* *ஓ லிவரோ தாசு எஸ்கோலாசு கோஸ்மிக்காசு,* எடிட்டரா கிராடிவா, 2006
* *ஈர்ப்பு கட்டுப்பாடும் விண்வெளிச் செலுத்தம் மீது அதன் செல்வாக்கு: ஒரு அறிவியல் ஆய்வு* 2002

குறிப்பாக பெர்த்தோலாமி , அண்டவியல் மாறிலிச் சிக்கலை, சமன்மைக் கொள்கையுடன் தொடர்புபடுத்தி அடர்துகளாக்கத்தை ஆய்வு செய்தார் - இருண்ட ஆற்றலின் ஒருங்கிணைப்புக்கான பொதுமைப்படுத்தப்பட்ட சாப்லிஜின் வளிமப் படிமத்தைஅண்ட முடுக்கத்தை விளக்கவும், இருண்ட பொருளைப் பால்வெளிகளின் சுழற்சி வளைவுகளின் தட்டையான தன்மையை விளக்கவும் சில மாற்றியமைக்கப்பட்ட ஈர்ப்பு படிமங்களை வளைவுக்கும் பொருளுக்கும் இடையில் குறைந்தபட்சமற்றபிணைப்பு உள்ளதை விலக்கவும் உருவாக்கினார்.. அவர் முன்னோடிப் பிறழ்வைப் பற்றியும் பணியாற்றியுள்ளார் , இது பெரும்பாலும் விண்கல வெப்ப விளைவுகளுக்குக் காரணமாக இருக்கலாம் என்று கருதினார். மிக அண்மைய பணி, விண்வெளித் தறுவாயின் பரிமாறாமை சார்ந்த குவைய இயக்கவியலின் நீட்டிப்புகளைப் பற்றியதாகும்.

வெளி இணைப்புகள்
---------------

* University personal webpage
* Publications according to the INSPIRE High Energy Physics Database
* Contributors to Physical cosmology

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* போர்த்துகல்

 |
| கல்விசார் | 
* ORCID
* Scopus

 |
| மற்றவை | 
* IdRef

 |
**மாமலேசுவர் கோயில்** (Mamaleshwar Temple) இந்தியாவின் காசுமீர் பள்ளத்தாக்கில் உள்ள பகல்காம் நகரில் அமைந்துள்ள ஓர் இந்து கோயிலாகும். மாமல் கோயில் என்ற பெயராலும் இக் கோயில் அழைக்கப்படுகிறது. இலித்தர் ஆற்றின் கரையில் 2,200 மீட்டர்கள் (7,200 அடி) உயரத்தில் அமைந்துள்ளது.. புராணக்கதையின் படி, பார்வதியின் அனுமதியின்றி யாரையும் வளாகத்திற்குள் நுழைய அனுமதிக்காமல், விநாயகரை வாசல் காவலராக வைத்த கோயில் இதுவாகும். சிவன் விநாயகரின் தலையை வெட்டி யானைத்தலை கொடுத்த தலமும் இதுவென்று கூறப்படுகிறது. மம் மால் என்றால் *போகாதே* என்பது பொருளாகும். எனவே இது மம்மால் கோவில் என்றும் அழைக்கப்படுகிறது.

வரலாறு
------

இந்த கோயில் கி.பி 400 (1,600 ஆண்டுகளுக்கு முன்பு) கட்டப்பட்டது மற்றும் இடைக்காலத்தில் புனரமைக்கப்பட்டு வழிபாட்டிற்காக திறக்கப்பட்டது.  இராசதரங்கிணி என்ற கல்கனரின் கவிதை நூலில் மம்மேசுவரர் என்றழைக்கப்படும் கோயிலைப் பற்றி குறிக்கப்பட்டுள்ளது. இக்கோயிலின் உச்சியில் தங்க கலசத்தால் அலங்கரிக்கப்பட்டதை மன்னன் செயசிம்மன் பதிவு செய்துள்ளார்.

புராணம்
-------

பார்வதியின் அனுமதியின்றி யாரையும் வளாகத்திற்குள் நுழைய அனுமதிக்காமல், விநாயகரை வாசல் காவலராக வைத்ததாகக் கூறப்படும் புராணக் கோயில் இதுவாகும். சிவன் விநாயகரின் தலையை வெட்டி யானைத் தலையைக் கொடுத்த தலமும் இதுவாகும். மம் மால் என்றால் *போகாதே* என்று அர்த்தம், எனவே இது ம் மம்மால் கோவில் என்றும் அழைக்கப்படுகிறது.

மேற்கோள்கள்
-----------

1. 1 2  "Mamleshwar Temple". . "Mamleshwar Temple". Retrieved 2021-05-15.
2. ↑  Hassnain, F. M.; Miura, Yoshiaki; Pandita, Vijay (1987) (in en). *Sri Amarnatha Cave, the Abode of Shiva*. Atlantic Publishers & Distri. .
3. ↑  Myers, Bernard S. (1959) (in en). *Encyclopedia of World Art*. McGraw-Hill. .
**மின்சிட்டுகள்** சற்றே சிறிய பறவைகள். இவ்வகைப் பறவைகள் நீண்ட உடலையும் குட்டையான கால்களையும் உடையவை. மின் சிட்டுகள், முற்றிலும் மரங்களுக்குள்ளாகவே தங்களது நடவடிக்கைகளை அமைத்துக்கொள்ளும் வகையைச் சேர்ந்தவைகள். இரையைப் பிடிப்பதென்றாலும், பறந்து பறந்து தான் பிடிக்கும். வெகு அரிதாகவே தரைக்கு வரும். மேலும், மிக உயர்ந்த இடங்களிலேயே கூடுகட்டும். மின்சிட்டுகள் வலசை போகாது. ஒரு குறிப்பிட்ட இடத்திற்குள்ளாகவே சுற்றிக்கொண்டிருக்கும். மரங்கள் அடர்ந்த காடுகளில் அதிகளவில் காணப்படும். பூச்சிகளை பிரதான உணவாகக் கொள்ளும்.

ஆரஞ்சு மின்சிட்டு
-----------------

ஆரஞ்சு மின்சிட்டு
ஆரஞ்சு மின்சிட்டு நீண்ட நாட்களாக ஸ்கார;லெட் மின்சிட்டின் இனத்தைச் சேர்ந்ததொரு பறவையாகவே கருதப்பட்டு வந்தது. ஆனால் சில ஆண்டுகளுக்கு முன்பு, தென்கிழக்கு இந்தியா-இலங்கைப் பகுதியைச் சேர்ந்த இவ்வகைப் பறவைகள் ஸ்கார்லெட்டிலிருந்து சற்று மாறுபட்டிருப்பதைக் கண்டு, தனிச் சிற்றினமாக பட்டியலிடப்பட்டுள்ளது. மற்ற மின்சிட்டுகளைக் காட்டிலும் சற்று பெரிய பறவை இது. நிறக் கலவையில், ஆண் பெண் இரண்டும் உச்சந்தலையின் சாம்பல் நிறமும், ஆண் இறக்கையில் சிகப்பு புள்ளிகளையும் கொண்டிருக்கும். கொஞ்சம் நீண்ட வால்களை உடையது.

சிறிய மின்சிட்டு
----------------

எல்லா மின்சிட்டுகளையும் விட அளவில் சிறியவை. ஆண், மற்ற மின்சிட்டுகள் போல அடர்கருப்பு நிற கழுத்து மற்றும் முதுகுப்பகுதியைக் கொண்டிருக்காது. மாறாக அடர்சாம்பல் நிறத்திலிருக்கும். வயிற்றுப்பகுதி வெளிறிய ஆரஞ்சு நிறத்தில் இருக்கும். பெண், வயிற்றுப் பகுதி மஞ்சள் நிறத்தில் இருக்கும். ஆரஞ்சு மின்சிட்டுகள் போலவே இதற்கும் நீண்ட வால் உண்டு.

மேற்கோள்கள்
-----------

1. ↑  சரவண கணேஷ் & கொழந்த. *கா2 : கா ஸ்கொயர்*. .
2. ↑  ஆதி வள்ளியப்பன். *நாராய் நாராய்*. அறிவியல் வெளியீடு. .
இது செவ்வாய் சுற்றுகலன் ஒருங்கொளிக் குத்துயரமானியில் (MOLA) எடுத்த தார்சிசு பகுதிப் படிமம். செவ்வாய்க் கோளின் மேற்கு அரைக்கோளத்தில் தார்சிசு பகுதி (சிவப்பு மற்றும் பழுப்பு நிற நிழல்களில் காட்டப்பட்டுள்ளது) இருக்கிறது. உயரமான எரிமலைகள் வெள்ளை நிறத்தில் தோன்றகின்றன. தார்சிஸ் மான்ட்டெசு என்பது மையத்தின் இடதுபுறத்தில் உள்ள மூன்று சீரமைக்கப்பட்ட எரிமலைகள் ஆகும். ஒலிம்பசு மோன்சு வடமேற்கில் அமைந்துள்ளது. வடக்கில் உள்ள ஓவல் பகுதி ஆல்பா மோன்சு ஆகும். பள்ளத்தாக்கு அமைப்பு வாலசு மாரினெரிசு ஆகும். அதன் அருகிலுள்ள தார்சிசிலிருந்து கிழக்கு நோக்கி நீண்டுள்ளது. இங்கே ஒரு காலத்தில் வெள்ள நீரைக் கொண்டு சென்ற வெளியேறும் கால்வாய்கள் வடக்கே நீண்டுள்ளன.
**தார்சிசு** (/ˈθɑːrsɪs/) என்பது செவ்வாய்க் கோளின் மேற்கு அரைக்கோளத்தில் நிலநடுவரைக்கு அருகில் உள்ள ஒரு பரந்த எரிமலை மேட்டுச் சமவெளி ஆகும். ஒலிம்பசு மோன்சு, கோளின் மிக உயரமான எரிமலை, பெரும்பாலும் தார்சிசு பகுதியுடன் தொடர்புடையது , ஆனால் உண்மையில் சமவெளியின் மேற்கு விளிம்பில் அமைந்துள்ளது. தார்சிசு என்ற பெயர் கிரேக்க - இலத்தீன மொழிபெயர்ப்பாகும் , இது உலகின் மிக மேற்கத்திய முனையில் உள்ள நிலத்தை விவிலிய தார்சிசாவின் கிரேக்க - இலத்தீன ஒலிபெயர்ப்பால் குறிக்கிறது.

மேலும் காண்க
------------

* செவ்வாய்க் கோளின் புவிப்பரப்பியல்
* செவ்வாய்க் கோளின் புவியியல்
* செவ்வாய்க்கோளில் எரிமலை வெடிப்பு

விளக்கக் குறிப்புகள்
--------------------

1. ↑   Officially, "தார்சிசு" ஒரு மேற்பரப்புத்தெறிப்புக் கூறுபாகும்.

மேற்கோள்கள்
-----------

1. ↑  "Tharsis". *Gazetteer of Planetary Nomenclature*. USGS Astrogeology Science Center. 2013-11-29 அன்று பார்க்கப்பட்டது.
2. ↑  "Welcome to the Planets Version 1.5". pds.jpl.nasa.gov.

வெளி இணைப்புகள்
---------------

* NASA image and animation of the Tharsis region in true color
* Researchers pinpoint region responsible for Mars' heyday
அனுமன் சிலை.
**தபகேசுவர் கோயில்** (*Tapkeshwar Temple*) என்பது **தபகேசுவர் மகாதேவ் கோயில்** என்றும் அழைக்கப்படுகிறது. இது தேராதூனில் சிவனுக்காக அர்ப்பணிக்கப்பட்ட கோயிலாகும். இக்கோயில் தன்சு ஆற்றின் கரையில் உள்ளது. இது ஒரு இயற்கை குகையின் மேல் கட்டப்பட்டுள்ளது. இது கோயிலின் முக்கிய சிவலிங்கத்தைக் கொண்டுள்ளது.

வரலாறு
------

தபகேசுவர் கோயில் 6,000 ஆண்டுகள் பழமையானது என்று கூறப்படுகிறது. இது குகையில் ஒரு இயற்கையான சிவலிங்கத்தைக் கொண்டுள்ளது. இது உள்ளூர் மக்களின் மரியாதைக்குரிய இடமாக மாறியது.

இந்து இதிகாசமான மகாபாரதத்தில் பாண்டவர்கள் மற்றும் கௌரவர்களின் ஆசிரியரான துரோணாச்சாரியாரால் இது ஒரு வசிப்பிடமாகப் பயன்படுத்தப்பட்டது என்றும் நம்பப்படுகிறது. இவர் பெயராலேயே இந்த குகை துரோண குகை என்று அழைக்கப்படுகிறது. துரோணாச்சாரியாரின் மனைவி கல்யாணி தனக்குப் பிறந்த மகன் அசுவத்தாமாவுக்குத் தாய்ப்பால் கொடுக்க முடியவில்லை. துரோணர் பசு அல்லது பசுவின் பால் வாங்க முடியாததால், அசுவத்தாமா சிவனிடம் பிரார்த்தனை செய்தார், பின்னர் குகையில் உள்ள சிவலிங்கத்திலிருந்து சொட்டிய பாலினை தனது மகனுக்கு ஊட்டினார்.

செயல்பாடுகள்
------------

இந்த கோவில் தேராதூனில் சுற்றுலாத் தலமாகவும், புனித யாத்திரை தலமாகவும் பிரபலமாக உள்ளது. பக்தர்கள் கோயிலுக்குள் நுழைவதற்கு முன்பு அருகிலுள்ள கந்தக நீர் ஊற்றுகளில் குளிப்பார்கள்.

மலைகளால் சூழப்பட்ட துரோணா குகை, தேராதூன் மற்றும் அருகிலுள்ள மாவட்ட சுற்றுலாப் பயணிகளுக்குப் பிரபலமான இடமாகும்.

நிகழ்வுகள்
----------

இக்கோயிலில் சிவராத்திரியில் திருவிழா நடைபெறுகிறது. கோவில் குழுவினர் பக்தர்களுக்கு இலவச உணவு ஏற்பாடு செய்து வருகின்றனர்.

ஒவ்வொரு ஆண்டும் ஹோலி அன்று, உள்ளூர் நாடகக் குழுவான ஹமாரி பெஹ்சான், கோவிலில் தங்கள் விடுமுறை நிகழ்ச்சியைத் தொடங்குகிறது

மேற்கோள்கள்
-----------

1. ↑  "In pics: Cloudburst in Dehradun, water enters caves of Tapkeshwar temple". *Hindustan Times* (ஆங்கிலம்). 2022-08-20. 2023-01-30 அன்று பார்க்கப்பட்டது.
2. 1 2 3  Kumar, Manoj (2021-03-16). "Geology and religious faith: Tapkeshwar temple in Dehradun, Uttarakhand". *Times of India Blog* (ஆங்கிலம்). 2023-01-30 அன்று பார்க்கப்பட்டது.
3. 1 2 3 4 5 6  "INTERESTING FACTS ABOUT TAPKESHWAR TEMPLE DEHRADUN". *The Dehradun Daily* (ஆங்கிலம்). 2022-12-25. 2023-01-30 அன்று பார்க்கப்பட்டது.
4. 1 2  "Spend some time in Dehradun, Uttarakhand". *femina.in* (ஆங்கிலம்). 29 January 2018. 2023-01-30 அன்று பார்க்கப்பட்டது.
5. ↑  "Maha Shivratri celebrated across Uttarakhand".
6. ↑  Haldankar, Sachin (5 March 2019). "Photos Capture The Vibrant Celebrations Of Shivratri 2019". *News18* (ஆங்கிலம்). 2023-01-30 அன்று பார்க்கப்பட்டது.
7. ↑  "Uttarakhand cultural theatre group present traditional Holi performance". *ANI News* (ஆங்கிலம்). 5 March 2020. 2023-01-30 அன்று பார்க்கப்பட்டது.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Zoonavena|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வெள்ளைப்பிட்ட உழவாரன்** அல்லது **வெள்ளைப்பிட்ட ஊசிவால் உழவாரன்** (white-rumped spinetail or white-rumped needletail) (உயிரியல் பெயர்: *Zoonavena sylvatica*) என்பது வங்காளதேசம், இந்தியா ( மேற்குத் தொடர்ச்சி மலைகள் ) மற்றும் நேபாளத்தின் காடுகளில் காணப்படும் ஒரு உழவாரன் இனம் ஆகும். இது பெரும்பாலும் காடுகளின் நடுவில் உள்ள நீர்நிலைகளில் காணப்படுகிறது.

விளக்கம்
--------

வெள்ளைப்பிட்ட உழவாரன் பறவையானது ஊர்க்குருவியை விட அளவில் சிறியது. சுமார் 11 செ.மீ நீளமிருக்கும். அலகு கறுப்பாகவும், விழிப்படலம் ஆழ்ந்த பழுப்பாகவும், கால்கள் கறுப்பாகவும் இருக்கும். உடலின் மேற்பகுதி கறுப்பாகவும் பிட்டம் வெள்ளையாகவும் இருக்கும். மோவாய், தொண்டை, மார்பு ஆகியன சாம்பல் பழுப்பாக இருக்கும். அடி வயிறும் வாலடியும் வெண்மையாக இருக்கும். இது பொத்தோற்றத்தில் வீட்டு உழவாரனை ஒத்திருக்கும் இதனை வெண்மையான பிட்டமும் வாலடியையும் கொண்டு பிரித்து அறியலாம்.

நடத்தை
------

வெள்ளைப்பிட்ட உழவாரன்கள் 20 முதல் 50 வரையான பறவைகள் கூட்டமாக பறந்து இரைதேடும். காடுகளின் மேலும், பல்வெளிகளையடுத்தும், காட்டாறுகளைச் சார்ந்தும் இவை திரியக்காணலாம். அடி மரங்களில் காணப்படும் பொந்துகளில் இவை கூட்டமாகச் சென்று அடையும். பறக்கும் பூச்சிகள், வண்டுகள் முதலியன இதன் உணவாகும். பறக்கும்போது சிக், சிக் என கத்தியபடி பறக்கும்.

மேற்கோள்கள்
-----------

1. ↑  BirdLife International (2016). "*Zoonavena sylvatica*". *IUCN Red List of Threatened Species* **2016**: e.T22686649A93119834. doi:10.2305/IUCN.UK.2016-3.RLTS.T22686649A93119834.en.. பார்த்த நாள்: 12 November 2021.
2. 1 2   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 283-284.

| உயிரின வகைப்பாட்டுஇனங்காட்டிகள் |
| --- |
| *Zoonavena sylvatica* | 
* விக்கித்தரவு: Q1265793
* விக்கியினங்கள்: Zoonavena sylvatica
* ADW: Zoonavena\_sylvatica
* Avibase: A24E500155810A23
* BirdLife: 22686649
* ஈபேர்டு: whrnee1
* GBIF: 2477342
* iNaturalist: 6700
* IRMNG: 11368829
* ITIS: 554979
* IUCN: 22686649
* Xeno-canto: Zoonavena-sylvatica

 |
| *Acanthylis sylvatica* | 
* விக்கித்தரவு: Q109577992
* GBIF: 11265383
* ITIS: 1149511

 |
**மரியா எலிசபெத் ரிடுல்ப்** (Murder of Maria Ridulph, மார்ச் 12, 1950 - திசம்பர் 1957) என்னும் 7 வயதான அமெரிக்க சிறுமி, திசம்பர் 3, 1957 அன்று, இலினாய்சின் சிகாமோர் நகரில், அவரது வீட்டருகே உள்ள தெருமுனையிலிருந்து காணாமல் போனார். இறுதியாக, மரியாவை இருபது வயதான அந்நிய நபருடன் கண்டதாக, அவளுடைய பக்கத்து வீட்டுத் தோழி கூறியுள்ளார். மேலும், அந்த அந்நியன், அவனது பெயரை ஜானி என்று சொன்னதாகவும் கூறியுள்ளார். 5 மாதத்திற்குப் பின், இலினாய்சின் உட்பைன் (மரியாவின் வீட்டிலிருந்து 100 மைல் தொலைவு) பகுதியின் காட்டில் மரியாவின் சடலம் கண்டுபிடிக்கப்பட்டது.

இது சிகாகோ பகுதியில் நன்கு அறியப்பட்ட வழக்கு ஆகும். இந்த கொலையில் ஈடுபட்டதாக கூறப்பட்ட ஜான் டெசிஸர் என்ற பழைய பெயரைக் கொண்டும், ஜான் மெக்கல்லோ என்ற புதிய பெயரைக் கொண்ட நபர் ரிடுல்ஃப் குடும்பத்தின் அண்டை வீட்டுக்காரர் ஆவார். இவர் இந்த கொலைக் குற்றத்துக்காக 2012 செப்டம்பரில் தண்டிக்கப்பட்டார். இருப்பினும், ஜான் மெக்கல்லோ தண்டனைபெற்ற பிறகு கிடைத்த சில சான்றுகளின்படி ஜான் மெக்கல்லோதான் இந்த குற்றத்தில் ஈடுபட்டார் என்பதை மறுபரிசீலனைக்கு உட்படுத்துவதாக 2016 மார்ச்சில், டெல்கால் கவுண்டி ஸ்டேட்ஸ் அட்டர்னி அறிவித்தார்.  மெக்கல்லோ 2016 ஏப்ரல் 15 அன்று சிறையிலிருந்து விடுவிக்கப்பட்டார், அவருக்கு எதிரான குற்றச்சாட்டுகள் 
2016 ஏப்ரல் 22 அன்று தள்ளுபடி செய்யப்பட்டன.  2017 ஏப்ரல் 12 இல் டி கல்ப் கவுண்டி சர்கியூட் நீதிமன்றத்தால் குற்றம் சாட்டப்பட்ட மெக்கல்லோ அப்பாவி என அறிவிக்கப்பட்டார்.

மேற்கோள்கள்
-----------

1. 1 2 3  Goode, Erica (December 10, 2012). "55 Years After Girl's Death, Her Killer Gets a Life Term". *New York Times*. .
2. ↑  "Cause of Death Uncertain: Find Maria's Body on Wooded Hill". *True Republican* (Sycamore, Illinois): p. 1. April 29, 1958. .
3. ↑  Greg Fisher, Judy Rybak, and Peter Henderson (producers) (May 24, 2014). *48 Hours Presents: Cold as Ice* (documentary) (English). CBS News. April 19, 2016 அன்று பார்க்கப்பட்டது. Oldest cold case to go to trial in U.S. tests memories, forces family to expose deep, dark secrets in search of justice for murdered girlCS1 maint: Unrecognized language (link)
4. ↑  *People v. McCullough*, No. December 2, 1364 (Ill. App. Ct. February 11, 2015).
5. ↑  O'Neill, Ann (April 22, 2016). "Charges Dropped in 1957 Cold Case Murder". *CNN*. .
6. ↑  Hinkel, Dan (March 25, 2016). "Prosecutor Says Conviction in Cold Case Slaying of Girl, 7, Should Be Overturned".. பார்த்த நாள்: March 25, 2016.
7. ↑  O'Neill, Ann (April 15, 2016). "Judge Overturns 1957 Cold Case Murder Conviction; Jack McCullough Goes Free".. பார்த்த நாள்: April 15, 2016.
8. ↑  Ward, Clifford (April 22, 2016). "Charges Dismissed Against Jack McCullough in '57 slaying of Sycamore Girl".. பார்த்த நாள்: April 22, 2016.
9. ↑  2017 Circuit Court ruling
10. ↑  CNN: Man wrongfully convicted in 1957 cold case murder declared innocent
நவீன மொழிக் கூட்டமைப்பு (**Modern Language Association of America**) என்னும் நிறுவனம் அமெரிக்காவில் உள்ளது. இது மொழிகளையும், அவற்றின் இலக்கியங்களையும் கற்பிக்கும் முன்னணி நிறுவனம் ஆகும். இது 100 நாடுகளைச் சேர்ந்த 30,000 உறுப்பினர்களைக் கொண்டுள்ளது. மாணவர்கள், பேராசிரியர்கள், பட்டதாரிகள் உள்ளிட்டோரும் அடக்கம். இவர்கள் ஆங்கிலத்தையும் ஏனைய நவீன மொழிகளையும் கற்கவோ, கற்பிக்கவோ இணைந்துள்ளனர். இதன் தலைமையகம் அமெரிக்காவில் உள்ள நியூ யார்க் நகரில் உள்ளது. இதன் செயல்பாடுகள், கொள்கைகள் யாவும் உலகளாவிய நோக்கத்தை உடையவை.

வரலாறு
------

இந்த அமைப்பை 1883-இல் தொடங்கினர். இலத்தீன், கிரேக்கம் உள்ளிட்ட செம்மொழிகளை கற்பிக்கவும், அவற்றைப் பற்றி உரையாடவும் முடிவு செய்தனர். அமெரிக்காவின் கற்றோர் சமூக மன்றத்தின் கூற்றின்படி, இந்த அமைப்பு, ஆங்கிலம், ஜெர்மன், பிரெஞ்சு, ஸ்பானிய மொழி, இத்தாலியம் உள்ளிட்ட நவீன மொழிகளையும், அவற்றின் இலக்கியங்களையும் கற்பதற்காகவும், கல்வி, சமூக, இலக்கிய அறிவை மேம்படுத்தவும் உருவாக்கப்பட்டது.

நிர்வாகம்
---------

இதன் பணியார்களை உறுப்பினர்கள் தேர்ந்தெடுப்பார்கள்.
இதை செயற்குழு கண்காணிக்கும். இந்த குழுவிற்கான ஆட்களையும் உறுப்பினர்களே தேர்ந்தெடுக்கின்றனர்.

செயற்பாடுகள்
------------

இந்த அமைப்பு பல இதழ்களை வெளியிடுகிறது. இவற்றில் இந்த அமைப்பின் வெளியீடுகளைப் பற்றிய நூலை குறிப்பிட்டு சொல்லலாம். ஆய்விதழ்களை எழுத விரும்பும் மாணவர்களுக்கான உதவி நூலையும் வெளியிட்டனர். இதை 6,500,000 பேர் வாங்கியிருக்கின்றனர். மொழி, இலக்கியம் தொடர்பான தரவுத்தளத்தையும் இணைய வழியில் வழங்குகிறது.
முக்கியமான முப்பது மொழிகளைப் பேசும் மக்கள் வாழும் இடங்களையும் வரைபடம் மூலம் பட்டியலிடுகிறது.

சான்றுகள்
---------

1. 1 2 3 4  About the MLA" பரணிடப்பட்டது 2015-10-05 at the வந்தவழி இயந்திரம், *mla.org*, Modern Language Association, 9 July 2008, Web, 25 April 2009.
2. ↑  "Modern Language Association of America" பரணிடப்பட்டது 2017-10-01 at the வந்தவழி இயந்திரம், in "ACLS Member Learned Societies" (Directory), American Council of Learned Societies (ACLS), 2011, Web, 31 January 2011.
3. ↑  "MLA Officers and Members of the Executive Council" பரணிடப்பட்டது 2015-10-02 at the வந்தவழி இயந்திரம், *Modern Language Association*, MLA, 2011, World Wide Web, 21 January 2011.
4. ↑  "eReviews: MLA International Bibliography", *Library Journal*, 1 September 2012, 25 மே 2017 அன்று மூலம் பரணிடப்பட்டது, 19 ஜூலை 2014 அன்று பார்க்கப்பட்டது

இணைப்புகள்
----------

* அதிகாரப்பூர்வ இணையதளம்
* *Publications of the Modern Language Association of America*, 1884- Check date values in: `|year=` (உதவி)
**பத்மா** (*Padma*) பிரித்தானிய இந்தியாவின் முந்தைய சென்னை மாகாணத்தின் ஒரு மாவட்டமாக விளங்கிய திருச்சிராப்பள்ளி மாவட்டம் உப்பிலியாபுரத்தில் இருந்த ஒரு மருத்துவர் மற்றும் அரசியல்வாதி ஆவார். 1945 ஆம் ஆண்டு சனவரி மாதம் 5 ஆம் தேதியன்று இவர் பிறந்தார். மு.செங்கமலத்தின் மகளான இவர், 1966 ஆம் ஆண்டு சி.நம்மாழ்வார் என்பவரை மணந்தார்.தஞ்சாவூர் மருத்துவக்கல்லூரியில் மருத்துவம் படித்தார்.

இந்திய தேசிய காங்கிரசு 1991 ஆம் ஆண்டு இந்திய பொதுத்தேர்தலில் நாகப்பட்டினம் தனிதொகுதிக்கு மருத்துவர் பத்மாவை வேட்பாளராக நிறுத்தியது. 49.71% வாக்குகளைப் பெற்று இந்திய பொதுவுடமைக் கட்சியின் நாடாளுமன்ற உறுப்பினர் எம். செல்வராசுவை தோற்கடித்து பத்மா வெற்றி பெற்றார்.சுதந்திரத்திற்குப் பிறகு தமிழகத்தின் மத்திய மாவட்டங்களில் இருந்து மக்களவைக்குத் தேர்ந்தெடுக்கப்பட்ட இரண்டாவது பெண்மணி பத்மா ஆவார்.

பத்மா 1996 ஆம் ஆண்டு நடைபெற்ற தேர்தலில் நன்னிலம் தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.இந்ததொகுதி பட்டியல் சாதியினருக்காக ஒதுக்கப்பட்டது.தமிழ் மாநில காங்கிரசு கட்சியின் வேட்பாளராக பத்மா நின்றார்.

2001 ஆம் ஆண்டு நடைபெற இருந்த தமிழ்நாடு சட்டமன்றத் தேர்தலுக்கு முன்னதாக, நன்னிலத்தில் மருத்துவர் பத்மாவை மீண்டும் வேட்பாளராக நிறுத்துவதில் தமிழ் மாநிலகாங்கிரசு கட்சித்தலைமைக்கு சந்தேகம் இருப்பதாக செய்தி வெளியானது.

மேற்கோள்கள்
-----------

1. 1 2  C. K. Jain (1993). *Women parliamentarians in India*. Published for Lok Sabha Secretariat by Surjeet Publications. பக். 756. .
2. 1 2  Election Commission of India. *STATISTICAL REPORT ON GENERAL ELECTIONS, 1991 TO THE TENTH LOK SABHA – VOLUME I (NATIONAL AND STATE ABSTRACTS & DETAILED RESULTS) பரணிடப்பட்டது 18 சூலை 2014 at the வந்தவழி இயந்திரம்*
3. ↑  *The Hindu*. *Only 2 women MPs from central districts*
4. 1 2 3  "Statistical Report on General Election, 1996" (PDF). Election Commission of India. p. 9. 2017-05-06 அன்று பார்க்கப்பட்டது.
5. ↑  *The Hindu*. *Sulking senior TMC leaders given ticket
[*தொடர்பிழந்த இணைப்பு*]*
**பெஞ்சமின் கிளெதுரா** (*Benjámin Gledura*) அங்கேரி நாட்டைச் சேர்ந்த ஒரு சதுரங்க விளையாட்டு வீரராவார். 1999 ஆம் ஆண்டு சூலை மாதம் 4 ஆம் தேதியன்று இவர் பிறந்தார். 2016 ஆம் ஆண்டு இவருக்கு சதுரங்க கிராண்டுமாசுட்டர் பட்டம் வழங்கப்பட்டது.

சதுரங்க வாழ்க்கை
----------------

1999 ஆம் ஆண்டில் பிறந்த கிளெதுரா 2014 ஆம் ஆண்டில் பன்னாட்டு மாசுட்டர் பட்டத்தையும்   2016 ஆம் ஆண்டில் கிராண்டுமாசுட்டர் பட்டத்தையும் பெற்றார். 2019 ஆம் ஆண்டு பிப்ரவரி மாதம் வரை அங்கேரியின் சதுரங்க வீரர் தரவரிசையில் 6 ஆவது இடத்தில் இருந்தார். 

ஜனவரி 2019 ஆம் ஆண்டு சனவரி மாதத்தில் கிளெதுரா டாடா எஃகு நிறுவனத்தின் சதுரங்கப் போட்டியில் போட்டியிட்டு, 8½/13 (+5–1=7) புள்ளிகள் எடுத்து மூன்றாவது இடத்தைப் பிடித்தார்.  மார்ச் மாதம்,இவர் ஐரோப்பிய தனிநபர் சதுரங்கப் போட்டியில் பங்கேற்றார். அப்போட்டியில் இவர் 7½/11 (+5–1=5) புள்ளிகளுடன் 19 ஆவது இடத்தைப் பிடித்தார். 2019 ஆம் ஆண்டு நடைபெற்ற சதுரங்க உலகக் கோப்பைக்கு தகுதி பெற்றார். 

2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பை போட்டியிலும் இவர் கலந்து கொண்டார்.

மேற்கோள்கள்
-----------

1. ↑  3rd quarter Presidential Board Meeting August 2014 FIDE
2. ↑  87th FIDE Congress 2016, Baku, Azerbaijan FIDE
3. ↑  Staff writer(s) (February 2019). "Federations Ranking - Hungary". FIDE. 2018-02-10 அன்று மூலம் பரணிடப்பட்டது. 2018-02-09 அன்று பார்க்கப்பட்டது.
4. ↑  McGourty, Colin (28 January 2019). "Tata Steel 2019, 13: Carlsen's Magnificent Seven". *Chess24*.
5. ↑  European Individual Chess Championship 2019: Gledura Benjamin chess-results

புற இணைப்புகள்
--------------

* Benjamin Gledura player profile and games at Chessgames.com
* Benjamin Gledura rating card at FIDE

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* நெதர்லாந்து

 |